Reply	Mr Masupha masholu a mangata kantle kamona so stop spreading this lies!!leshano ke tlolo ya molao…. 12 Fora. Baganetsi bangwe ba batho ba Modimo ba ile ba dirisa leano la go “rera mathata ka taelo.” (Bala Pesalema 94:20.) Ka sekai, mo magareng a bo1990, balaodi ba lekgetho kwa Fora ba ile ba simolola go tlhatlhoba dikgang tsa madi tsa mongwe wa mekgatlho ya semolao e Basupi ba ga Jehofa ba e dirisang kwa Fora o o bidiwang Association Les Témoins de Jéhovah (ATJ). Tona ya Tsa Kabo ya Madi o ne a senola maikaelelomagolo a tlhatlhobo eo jaana: “Tlhatlhobo eno e ka feleletsa ka gore mokgatlho ono o tswalwe semolao kgotsa o sekisediwe tlolomolao . . . , e leng se se ka nnang sa fokotsa ditiro tsa one kgotsa go o pateletsa go di emisa gotlhelele mo nageng ya rona.” Le fa gone mo tlhatlhobong eo go ne ga se ka ga fitlhelwa ditiro dipe tsa go sa ikanyege, balaodi ba lekgetho ba ne ba duedisa ATJ lekgetho le le kwa godimo thata. Fa leano leo le ne le ka atlega, le ne le ka dira gore bakaulengwe ba rona ba sale ba sena sepe se ba ka se dirang fa e se fela go tswala ofisi ya lekala le go rekisa dikago e le gore ba duele lekgetho le le kwa godimo thata. Kgang eno e ne e hutsafatsa fela thata, mme batho ba Modimo ga ba a ka ba itlhoboga. Basupi ba ne ba emelana ba sa ineele le go sa tshwarwe sentle mono mme ba feleletsa ba isitse kgetsi kwa ECHR ka 2005.